armvectores/hy_wikipedia_2023 huggingface dataset:
Ալեն դը Բոթոն

Ալեն դը Բոթոն (անգլ.՝ Alain de Botton, դեկտեմբերի 20, 1969(1969-12-20), Ցյուրիխ), շվեյցարական ծագմամբ բրիտանացի գրող, Թագավորական գրական հասարակության անդամ, փիլիսոփա, հեռուստահաղորդավար և ձեռնարկատեր։ «Սիրո փորձեր» (1997), «Անհանգիստ կարգավիճակ» (2004), «Երջանկության ճարտարապետություն» (2006) անգլալեզու բեսթսելլերների հեղինակ է։ Իր գրքերում, հեռուստահաղորդումներում և ելույթներում Ալեն դը Բոթոնն արծարծում է տարբեր թեմաներ և ժամանակակից կյանքի իր տեսակետերը` շեշտը դնելով առօրյա կյանքում փիլիսոփայության կիրառման վրա։


== Կենսագրություն ==
Ալեն դը Բոթոնը ծնվել է Ցյուրիխում` Ժիլբեր դը Բոթոնի ընտանիքում, որը Սուեզի ճգնաժամի ժամանակ Նասերի հրամանով մի քանի սեֆարդական հրեաների և Բուրգազուրում ծնված կնոջ` Ժակլինի հետ վտարվել է Եգիպտոսից։


== Կրթություն ==
1991 թվականին Լոնդոնի համալսարանին առընթեր Թագավորական քոլեջում ստացել է փիլիսոփայության մագիստրոսի աստիճան։


== Ստեղծագործություն ==
Դը Բոթոնն աշխատում է գրական տարբեր ձևաչափերում։ Դրականորեն արձագանքելով իր աշխատանքներին` պնդում են, որ նա շատ բարդ փիլիսոփայական գաղափարների հիանալի տարածողն է։ Բացասական արձագանքողները նշում են անկեղծությունը ու գոռոզությունը, ինչպես նաև նրա աշխատանքների անճշտությունը։

«Սիրո փորձեր» (1993)
«Ռոմանտիկ շարժում» (1994)
«Համբուրի´ր և ասա´» (1995)
«Ինչպե՞ս է Փրուստը կարողանում փոխել Ձեր կյանքը» (1997)
«Փիլիսոփայության մխիթարությունը» (2000)
«Ճանապարհորդելու արվեստը» (2002)
«Անհանգիստ կարգավիճակ» (2004)
«Երջանկության ճարտարապետություն» (2006)
«Աշխատելու հաճույքը և ցավը» (2009)
«Մեկ շաբաթ օդանավակայանում» (2009)
«Աթեիստների համար կրոն։ Անհավատի` կրոնի օգտագործման ուղեցույցը» (2012)
«Ինչպե՞ս ավելի շատ մտածել սեքսի մասին» (2012)
«Արվեստը որպես թերապիա» (2013)
«Նորություններ։ Օգտագործոզի ձեռնարկ» (2014)


== Ծրագրեր ==
«Կյանքի դպրոցը» (The School of Life), միջազգային սոցիալական ծրագիր, որն իրականացվել է Լոնդոնում, Փարիզում, Ամստերդամում և Մելբուռնում։ «Կյանքի դպրոցը» ծրագրի նպատակն է բացահայտել մարդկանց ինքնակատարելագործման հնարավորությունները և ցույց տալ, թե ինչպես կարող է նրանց կյանքն ավելի հետաքրքիր և հագեցած լինել։
Հարցազրույցներից մեկում դը Բոթոնը նշել է.

— 
Կենդանի ճարտարապետություն (Living architecture), 2009 թվականին մեկնարկած ճարտարապետական նախագիծ, որի շրջանակներում Միացյալ Թագավորությունում ժամանակակից առաջատար ճարտարապետների կողմից կառուցվել են մի շարք նորարարական տներ։


== Ծանոթագրություններ ==


== Արտաքին հղումներ ==
Վալերի Պանյուշկին. «Դպրոցի կյանքը»
Հարցազրույց Ալեն դը Բոթոնի հետ
Սելցո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՍելցոՍելցո (ռուս.՝ Сельцо), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մառնեուլի շրջան

Մառնեուլի շրջան (վրաց.՝ მარნეულის მუნიციპალიტეტი մառնեուլիս մունիցիպալիտետի) 2-րդ մակարդակի վարչական միավոր է Վրաստանում։ Մտնում է Քվեմո Քարթլի մարզի (մխարեի) կազմի մեջ։ Վարչական կենտրոնը Մառնեուլ քաղաքն է։


== Բնակավայրերի ցանկ ==
Մառնեուլի շրջանի կազմի մեջ մտնում է 70 բնակավայր, այդ թվում 1 քաղաք՝

ք. Մառնեուլ (վրաց.՝ მარნეული)
Աղամեդլի (վրաց.՝ აღამედლი)
Աջիիսքեդի (վրաց.՝ აჯიისქენდი)
Ազիզքենդ (վրաց.՝ აზიზქენდი)
Ակղուլարի (վրաց.՝ აკყულარი)
Ալավարի (վրաց.՝ ალავარი)
Ալգեթ (վրաց.՝ ალგეთი)
Ամբարովկա (վրաց.՝ ამბაროვკა)
Արափլո (վրաց.՝ არაფლო)
Ախալի Լալագո (վրաց.՝ ახალი ლალაბო)
Ախալի Մամուդլո (վրաց.՝ ახალი მამუდლო)
Ախքյորփի (վրաց.՝ ახქერფი)
Բաիդարի (վրաց.՝ ბაიდარი)
Բայթալո (վրաց.՝ ბაითალო)
Բեյթարափչի (վրաց.՝ ბეითარაფჩი)
Բրդաձոր (վրաց.՝ ბურდაძორი)
Բուդյոնովկա (վրաց.՝ ბუდიონოვკა)
Գյուլուբաղ (վրաց.՝ გულბაღი)
Դամիա (վրաց.՝ დამია)
Դամիա-Գիաուրարխի (վրաց.՝ დამია-გიაურარხი)
Դաշթափա (վրաց.՝ დაშთაფა)
Ջանդարի (վրաց.՝ ჯანდარი)
Ջանխոշի (վրաց.՝ ჯანხოში)
Դիդի Բեգլարի (վրաց.՝ დიდი ბეგლარი)
Դիդի Մուղանլո (վրաց.՝ დიდი მუღანლო)
Ենիքենդ (վրաց.՝ ენიქენდი)
Զեմո Սարալի (վրաց.՝ ზემო სარალი)
Իզմազլո (վրաց.՝ იზმაზლო)
Իմիրի (վրաց.՝ იმირი)
Քափանխչի (վրաց.՝ ქაფანახჩი)
Կասումլո (վրաց.՝ კასუმლო)
Ղաչաղանի (վրաց.՝ ყაჩაღანი)
Քվեմո Ղուլարի (վրաց.՝ ქვემო ყულარი)
Քվեմո Սարալի (վրաց.՝ ქვემო სარალი)
Քեշալո (վրաց.՝ ქეშალო)
Ղիզիլ Աջլո (վրաց.՝ ყიზილ-აჯლო)
Քիրաչ Մուղանլո (վրաց.՝ ქირაჩ-მუღანლო)
Կիրիխլո (վրաց.՝ კირიხლო)
Ղուրմիզքենդ (վրաց.՝ ყურმიზქენდი)
Ղուդրո (վրաց.՝ ყუდრო)
Ղուլարի (վրաց.՝  ყულარი)
Քուրթլարի (վրաց.՝ ქურთლარი)
Կուշչի (վրաց.՝ კუშჩი)
Լեժբադինի (վրաց.՝ ლეჟბადინი)
Մամաի (Կիրովկա) (վրաց.՝ მამაი (კიროვკა))
Մեորե Քեսալո (վրաց.՝ მეორე ქესალო)
Մոլաօղլի (վրաց.՝ მოლაოღლი)
Նորգյուղ (վրաց.՝ ნორგიუღი)
Օփրեթի (վրաց.՝ ოფრეთი)
Օրջոնիկիձե (վրաց.՝ ორჯონიკიძე)
Պորվելի Բեգլարի (վրաց.՝ პატარა ბეგლარი)
Պորվելի Քեսալո (վրաց.՝ პირველი ქესალო)
Սաբիրքենդ (վրաց.՝ საბირქენდი)
Սադախլո (վրաց.՝ სადახლო)
Սեիդխոջալո (վրաց.՝ სეიდხოჯალო)
Սիոնի (վրաց.՝ სიონი)
Թազաքենդ (վրաց.՝ თაზაქენდი)
Թազաքենդ (վրաց.՝ თაზაქენდი)
Թամարիսի (վրաց.՝ თამარისი)
Թեքալի (վրաց.՝ თექალი)
Ուլաշլո (վրաց.՝ ულაშლო)
Ուլյանովկա (վրաց.՝ ულიანოვკა)
Խանջի-Գազլո (վրաց.՝ ხანჯი-გაზლო)
Խոջորնի (վրաց.՝ ხოჯორნი)
Խոխմելի (վրաց.՝ ხოხმელი)
Խուտոր-Լեժբադինի (վրաց.՝ ხუტორ-ლეჟბადინი)
Ծերակվի (վրաց.՝ წერაქვი)
Ծերեթելի (վրաց.՝ წერეთელი)
Ծոպի (վրաց.՝ წოპი)
Չանախչի (վրաց.՝ ჩანახჩი)
Շուլավեր (վրաց.՝ შულავერი)
Կերամիկ (այլ կիրառումներ)

Կերամիկ, կարող է վերաբերել՝

Կերամիկ - գյուղ Ռուսաստանի Լենինգրադի մարզի Տոսնենսկի շրջանի կազմում
Կերամիկ - քաղաքատիպ ավան Ուկրաինայի Դոնեցկի մարզի Յասինովատսկի շրջանում
Տալ Դրուլինգեն

Տալ Դրուլինգեն (ֆր.՝ Thal-Drulingen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 167 մարդ, բնակչության խտությունը` 31.81 մարդ/կմ²։ Բնակավայրը զբաղեցնում է 5.25 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 115 աշխատունակ (15-64 տարեկան)  բնակիչ, որոնցից ակտիվ էին 89-ը, իսկ ոչ ակտիվները` 26։ Ակտիվության ցուցանիշը կազմում է 77,4 %։ 89 աշխատունակ մարդկանցից աշխատել է 80 անձ (48 տղամարդ և 32 կին)։ Գործազուրկ են եղել 9 անձ (3 տղամարդ և 6 կին)։ 26 անաշխատունակներից 4-ը եղել են աշակերտներ կամ ուսանողներ, 9-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդվարդս շրջան (այլ կիրառումներ)

Էդվարդս շրջան, կարող է վերաբերել՝

Էդվարդս շրջան - ԱՄՆ Տեխաս նահանգի 254 վարչական միավորներից մեկը
Էդվարդս շրջան - ԱՄՆ Կանզաս նահանգի 105 վարչական միավորներից մեկը
Էդվարդս շրջան - ԱՄՆ Իլինոյս նահանգի 102 վարչական միավորներից մեկը
Քելեթե

Քելեթե, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ջոն Վուդս

Ջոն Վուդս (անգլ.՝ John Clarence Woods, հունիսի 5, 1911(1911-06-05), Ուիչիտո, Կանզաս, ԱՄՆ - հուլիսի 21, 1950(1950-07-21), Enewetak Atoll, Մարշալյան կղզիներ), սերժանտ ԱՄՆ բանակում։ Հայտնի է որպես Նյուրնբերգի և Տոկիոյի դատավարությունների պատերազմական հանցագործներին մահապատժի ենթարկող։


== Կենսագրություն ==
Ծնվել է 1911 թվականի հունիսի 5-ին Կանզաս նահանգի Ուիչիտո քաղաքում։
1929 թվականի դեկտեմբերին զորակոչվել է ԱՄՆ նավատորմ՝ զինվորական ծառայության։ Սակայն երկար ժամանակ Վուդսը չի ծառայել։ Նա ինքնակամ լքել է իր նավը և ծառայության չի անցել 6 ամիս, ինչի համար զինվորական դատարանը դատապարտել է նրան։
Մինչ պատերազմը, նա ամուսնացել է, սակայն երեխաներ չի ունեցել։
1943 թվականին նրան կրկին կանչեցին զինվորական ծառայության, այս անգամ՝ ԱՄՆ բանակի 37-րդ ինժեներական գումարտակում։
Եղել են դեպքեր, երբ ամերիկացի զինվորները կատարել են հանցավոր կամ ռազմական հանցագործություններ։ Նրանցից ոմանք ծանր հանցագործությունների համար դատապարտվել են մահապատժի։ ԱՄՆ ռազմական ոստիկանությունն սկսել է կամավորներ որոնել այս պատիժները կատարելու համար։
Կամավորներից մեկը Ջոն Վուդսն էր։ Նա պնդում էր, որ պատերազմից առաջ ամերիկյան բանտերից մեկում աշխատել է որպես մահապատժի դատապարտման արհեստավարժ կատարող։ Այնուամենայնիվ, դրա վերաբերյալ ոչ մի փաստագրական ապացույց չի հայտնաբերվել։ Ընդհանուր առմամբ՝ 1944 թվականից մինչև 1945 թվականի մայիս Ջոն Վուդսը կախաղան է հանել մոտ 30 ամերիկացի զինծառայողների, որոնք նախկինում մահապատժի էին դատապարտվել [ռազմական դատարանների կողմից։


=== Նյուրնբերգյան դատավարություն ===
1946 թվականի հոկտեմբերին Ջոն Վուդսին հրավիրել են Նյուրնբերգ, որտեղ ավարտվել է նացիստական պատերազմի հանցագործների դատավարությունը։ Տեղական բանտում, ըստ Վուդսի նախագծի, նրանք կառուցել են կախվելու համար կախաղան, այսպես կոչված, երկար հանգույց մեթոդով։ Էությունն այս եղանակի այն է, որ դատապարտյալը չի կանգնում աթոռակի վրա, այլ նրա կանգնած տեղից բացվում են դռներ։ Կատարման այս եղանակը ավելի քիչ ցավալի էր։
1946 թվականի հոկտեմբերի 16-ի գիշերը Նյուրնբերգյան բանտի մարզադահլիճում Ջոն Վուդսը կամավոր զինվոր Ջոզեֆ Մալթի հետ միասին ի կատար են ածել դատապարտյալների մահապատիժները։
Նրանք հետագայում կախել են հաջորդ նացիստ հանցագործներին՝ Իոահիմ ֆոն Ռիբենտրոպ, Վիլհելմ Կեյտել, Էռնեստ Կալտենբրուններ, Ալֆրեդ Յոդլ, Ֆրից Զաուկել, Յուլիուս Շտրեյխեր, Արթուր Զեյս-Ինկվարտ, Հանս Ֆրանկ, Վիլհելմ Ֆրիկ, Ալֆրեդ Ռոզենբերգ։
Հերման Գյորինգին կախել չի հաջողվել, քանի որ մահապատժից մեկուկես ժամ առաջ նա ինքնասպանություն է գործել։


=== Տոկիոյի դատավարություն ===
Ջոն Վուդսը նաև իրականացրել է Տոկիոյի դատավարության մահապատիժները։ 1948 թվականի դեկտեմբերի 23-ին նա Սումամոյի բանտում կախել է հետևյալ ճապոնացի պատերազմի հանցագործներին՝ Քենձի Դոյհարան, Սեյսիրո Իթագակի, Հիթարո Կիմուրա, Իվանե Մացուի, Ակիրա Մուտո, Հիդեկի Տոձիո, Կոկի Հիրոտա։
Նա մահացել է 1950 թվականի հուլիսի 21-ին էլեկտրահարությունից՝ Մարշալյան կղզիներ-ի ԱՄՆ բանակի 7-րդ ճարտարագիտական բրիգադում ծառայելիս։ Թաղված է Միացյալ Նահանգների Կանզաս նահանգի Տորոնտո քաղաքում։


== Տես նաև ==
Ալբերտ Փիրփոինթ


== Ծանոթագրություններ ==


== Արտաքին հղումներ ==
Աշխարհի ամենահայտնի դահիճներից մեկը: * Նյուրնբերգի դատավարությունների պաշտոնական դահիճ
Դահիճ Ջոն Վուդ. ինչպես կախել նացիստին 10 րոպեում
Քվեմո Նողա

Քվեմո Նողա (վրաց.՝ ქვემო ნოღა), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 227 մարդ։


== Ծանոթագրություններ ==
Բանշեն

Բանշեն, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էստրիդ Հայն

Էստրիդ Հայն (դան․՝ Estrid Hein, հուլիսի 27, 1873(1873-07-27), Կոպենհագեն, Դանիա - հուլիսի 25, 1956(1956-07-25), Hørsholm, Մայրաքաղաքային տարածաշրջան, Դանիա), դանիացի ակնաբույժ, կանանց իրավունքների շարժման ակտիվիստ, պացիֆիստ։


== Կենսագրություն ==
Էստրիդ Հանսենը ծնվել է 1873 թվականին, Կոպենհագենում, դանիացի քաղաքական գործիչ Օկթավիուս Թոմաս Հանսենի և Իդա Անտոինետ Վուլֆի ընտանիքում։ Էստրիդը մանկուց ծանոթ էր դանիացի բազմաթիվ հայտնի  քաղաքական և մշակութային գործիչների հետ։
1890 թվականին Նատալի Սալեի անվան (N. Zahles Skole) դպրոցն ավարտելուց հետո Էստրիդը Կոպենհագենի համալսարանում սովորել է բժշկություն, որն ավարտել է 1896 թվականին։ Նույն թվականի սեպտեմբերին նա ամուսնացել է ինժեներ Յալմար Հայնի հետ, այնուհետև եղել է Փարիզում, որտեղ ուսանողական շրջայցերի ժամանակ  Մեծ Բրիտանիայի, Նիդերլանդների, Ավստրիայի և Գերմանիայի կլինիկաներում սովորել է ակնաբուժություն։
Վերադառնալով Կոպենհագեն՝ 1898 թվականին Էստրիդը սկսել է բժշկական պրակտիկան։ 1906 թվականին բացել է աչքի սեփական կլինիկան։ 1918 թվականին ստացել է մասնագետի վկայական և շարունակել աշխատել այս ոլորտում մինչև 1939 թվականը, երբ թոշակի է անցել։
Բացի իր հիմնական աշխատանքից, Էստրիդը մասնակցել է կանանց հավասար իրավունքների պաշտպանության շարժմանը՝ դառնալով Kvindernes Handels-og Kontoristforning-ի («Կանանց առևտրային և կաբինետային մասնագիտությունների ասոցիացիա») բժիշկ-մասնագետը և Louiseforeningen-ի («Լուիզի հասարակություն») խորհրդի անդամ, որն օգնում է աղքատ և միայնակ կանանց։ 1914 թվականին նա առաջին կինն էր Blindeinstituttet (Կույրերի ինստիտուտ) խորհրդում։
1909 թվականից մինչև 1916 թվականը եղել է Կոպենհագենի Dansk Kvindesamfund («Դանիական կանանց միություն») բաժանմունքի նախագահ՝ լինելով կազմակերպության ամենահայտնի դեմքերից մեկը։  Նա հաջողությամբ իրականացրել է կանանց հավասար ընտրական և աշխատանքային իրավունքների համար քարոզարշավներ։ 1915 թվականին Թորո Դաուգորդի, Կլարա Թյուբյորգի, Բեննի Սեդերֆելդ Դե Սիմոնսենի և Հեննի Ֆորհամերի հետ եղել է Danske Kvinders Fredskæde-ի՝ Կանանց միջազգային լիգայի հանուն խաղաղության և ազատության Դանիական բաժանմունքի առաջին անդամներից մեկը։ Նույն թվականին նա ընդգրկվել է ընտանեկան իրավունքի Սկանդինավյան հանձնաժողովի կազմում, որն աշխատանքներ էր տանում Դանիայում ամուսնացած կանանց իրավունքների բարելավման ուղղությամբ։
Նա նաև ակտիվ մասնակցություն է ունեցել Den danske Komité til Bekæmpelse af den hvide Slavehandel-ում, որը ստեղծվել է սպիտակ ստրկության դեմ պայքարելու համար։ Հայնը մեծ դեր է խաղացել կանանց և երեխաների թրաֆիքինգի դեմ պայքարի Ազգերի լիգայի Խորհրդատվական կոմիտեում, որտեղ նա 18 տարի եղել է պատվիրակ։ 1933 թվականից եղել է Kvinderådet («Դանիայի կանանց ազգային խորհուրդ») խորհրդի անդամ։
Էստրիդ Հայնը մահացել է Հորսհոլմում, 1956 թվականի հուլիսի 25-ին։


== Ծանոթագրություններ ==


== Արտաքին հղումներ ==
Det danske Fredsakademi
Estrid Hein (1873 - 1956) Hein, Estrid
Estrid Hein
Mimi Carstensen (1852 - 1935) Carstensen, Johanne Caroline Vilhelmine (Mimi)
Death to Militarism! / Død over militarismen
Աստերոիդների ցանկ (165201-165300)

Աստերոիդների ցանկ (165101-165200)  • Աստերոիդների ցանկ  • Աստերոիդների ցանկ (165301-165400)
 Աստերոիդների ցանկ (165101-165200)  • Աստերոիդների ցանկ  • Աստերոիդների ցանկ (165301-165400)
Ավթարան

Ավթարան, գետ Կուրի ավազանում։ Հնում հետահովիտը մտնում էր Աղվանից աշխարհի մեջ և համարվում էր նրա զարգացած շրջաններից։


== Ծանոթագրություններ ==
Հե Ցզյանկույ

Հե Ցզյանկույ ( չինարեն հեշտ. 贺建奎 , պինին: Hè Jiànkuí; 1984, Xinhua County, Q10943820?, Հունան, Չինաստան), չինացի կենսաբան և կենսաֆիզիկ։ 2018 թվականի նոյեմբերի 26-ին հայտարարեց, որ CCR5 գենի վրա ազդելու միջոցով օգնել է ստեղծելու աշխարհում առաջին մարդկանց, ովքեր կունենան արհեստականորեն փոփոխված գեներ. այդ ճանապարհով ծնված երեխաները երկվորյակ աղջիկներ են՝ Լուլուն և Նանան, ովքեր, ենթադրվում է՝ անընկալունակ են ՄԻԱՎ-ի նկատմամբ


== Կենսագրություն ==
2002-2006 թվականներին սովորել է Չինաստանի գիտատեխնիկական համալսարանում, հետո ընդունվել է Ռայսի համալսարանի ասպիրանտուրա և 2010 թվականին կենսաֆիզիկայի բնագավառում պաշտպանեց դիսերտացիան։ Հետո ստաժավորում է անցել Սթենֆորդի համալսարանում՝ Սթիվեն Քուեյկի ղեկավարությամբ։
2012 թվականին վերադառնալով Չինաստան՝ Շենժենի Հարավային գիտատեխնոլոգիական համալսարանաում լաբորատորիա ստացավ և կենսատեխնոլոգիայի բնագավառում մի քանի ստարտափեր հիմնեց։


== Արձագանք՝ գիտափորձի մասին հայտարարությանը ==

Հարավային գիտատեխնոլոգիական համալսարանի ղեկավարությունը հայտարարեց, որ չի իմացել իր աշխատակցի փորձերի մասին և մտադիր է հետաքննություն սկսել։ Բացի այդ, նրանց կողմից հրապարակվեց մի հայտարորություն, որում հերքվում է համալսարանի՝ ցանկացած տեսակ մասնակցությունը գիտափորձին, եթե այդպիսին անց է կացվել։ Ինչպես նաև հաստատվում է, որ 2018 թվականի փետրվարից Հե Ցզյանկույը գտնվել է չվճարվող արձակուրդի մեջ, սաղմերի հետ նրա փորձերն չեն անցել համալսարանի տարածքում կամ համալսարանի կողմից վճարվող ժամերին, և որ այդ փորձերի մասին ոչինչ հայտնի չի եղել ո՛չ համալսարանի ղեկավարությանը, ո՛չ կենսաբանության վարչական դեկանատին։
Հետազոտողի՝ հրապարակային քննադատությունից հետո, հայտնվեցին տվյալներ, որ Հե Ցզյանկույը կորել է, և նրա գտնվելու վայրը հայտնի չէ։
2019 թվականի հունվարի 21-ին Չինաստանի իշխանությունները հաստատեցին աշխարհում առաջին փոփոխված գենոմով ծնված երեխաների ծննդյան փաստը, ինչպես նաև հայտարարեցին այն մասին, որ գիտափորձի հեղինակ Հե Ցզյանկույի նկատմամբ հետաքննություն է սկսվել։


== Ծանոթագրություններ ==


== Արտաքին հղումներ ==
Official WebSite/Jiankui He
Faculty profile Archived 2018-12-01 at the Wayback Machine. at SUSTech
He Jiankui's talk with slides, panel discussion, and audience questions
Գետակը

«Գետակը», Հովհաննես Թումանյանի բանաստեղծություններից։


== Պատմություն ==
Այս բանաստեղծության գրման ստույգ տարեթիվը հայտնի չէ։
Առաջին անգամ այն տպագրվել է «Լուսաբեր» դասագրքում 1909 թվականին (Երկրորդ տարի, էջ 112), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 236-237)։
Ինքնագիրը չի պահպանվել։
Հովհաննես Թումանյանի երկերի լիակատար ժողովածուի 1-ին հատորում արտատպվել է «Լուսաբեր» դասագրքից։


== Ծանոթագրություններ ==
Առաձգականության տեսություն

Առաձգականության տեսություն, մեխանիկայի բաժին, ուսումնասիրում է արտաքին ազդեցությունների հետևանքով առաձգական մարմիններում առաջացած տեղափոխությունները, դեֆորմացիաները և լարումները ինչպես մարմնի հավասարակշռված վիճակի, այնպես էլ նրա կետերի հարաբերական շարժման դեպքերում։ Առաձգականության տեսության մեջ մարմինը դիտարկվում է որպես նյութական կետերի հոծ միջավայր և ընդունվում, որ այն կատարելապես առաձգական է։ Առաձգականության տեսության ստատիկական խնդիրներում մակերևութային լարումների և տեղափոխությունների ազդեցությունները հաշվի են առնվում մակերևութային պայմանների, իսկ դինամիկական խնդիրներում՝ նաև նախնական պայմանների բավարարմամբ։ Մակերևութային պայմանների տրման տեսակետից, աառաձգականության տեսության խնդիրները լինում են երեք տիպի՝ առաջին հիմնական խնդիր (մարմնի մակերևույթի բոլոր կետերում տրված են արտաքին լարումները), երկրորդ հիմնական խնդիր (մակերևույթի բոլոր կետերում տրված են տեղափոխությունները), խառը խնդիր (մակերևույթի որոշ մասերում տրված են լինում լարումները, իսկ մնացած մասերում՝ տեղափոխությունները)։ Աառաձգականության տեսության եռաչափ խնդիրների համար ճշգրիտ լուծումներ գտնելը կապված է մաթեմատիկական մեծ դժվարությունների հետ։ Այդ պատճառով էլ, կիրառական բնույթի խնդիրներ ուսումնասիրելիս, դիմում են մոտավոր լուծումների կամ ստիպված են լինում ընդունել որոշ վարկածներ (հիմնականում՝ մարմնի դեֆորմացված վիճակի վերաբերյալ)։ Առաձգականության տեսության ուսումնասիրության արդյունքները կիրառվում են շինարարական տեխնիկայում, մեքենաշինության մեջ և այլուր։ Հայաստանում առաձգականության տեսության բնագավառի ուսումնասիրությունները սկսվել են 1930-ական թվականների վերջերին։ Թորգոմ Խաչատրյանի հետազոտությունները նվիրված էին առաձգական թաղանթների հաշվարկման մեթոդների մշակմանը (1937)։ Օգսեն Սապոնջյանը կոմպլեքս փոփոխականի ֆունկցիայի տեսության կիրառմամբ ուսումնասիրել է մի մասով բեռնավորված առաձգական սալերի ծռման հարցերը (1939)։ Այնուհետև աշխատանքներ են տարվել և տարվում են պրիզմատիկ ձողերի ոլորման և ծռման, փոփոխվող տրամագծով լիսեռների ոլորման, բաղադրյալ մարմինների լարված վիճակի որոշման, կոնտակտային և այլ խնդիրների լուծման ուղղությամբ։
Օխրիմովցի

Օխրիմովցի (ուկրաիներեն՝ Охрімівці), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Օխրիմովցի գյուղում բնակվում էր 985 մարդ։ Բնակավայրը զբաղեցնում է 2814 կմ² տարածք։ Բնակչության խտությունը կազմում էր 350,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Նիկողայոսի հին եկեղեցի

Սուրբ Նիկողայոսի հին եկեղեցի կամ Ջավորանիի փայտե եկեղեցի (սերբ.՝ Црква брвнара у Јаворанима), սերբ ուղղափառ եկեղեցի Բոսնիայի շրջանում, Ջավորանիում։ Եկեղեցին նվիրված է Սուրբ Նիկողայոս Զմյուռնացուն։ Կառուցվել է 1756 թվականին։


== Ճարտարապետություն ==
Եկեղեցին պատկանում է եկեղեցիների հին տեսակին` ուղղանկյուն հիմքով, խորանի մոտ առանց աբսիդի հատվածի։ Եկեղեցու կառուցման համար օգտագործվել է կաղնու փայտ։ Եկեղեցին ունի 9.46 մետր երկարություն, 4.92 մետր լայնություն և 5.50 մետր բարձրություն։


== Պատմություն ==
Սուրբ Նիկողայոսի հին եկեղեցում պահվում է աղոթագիրք, որը պատմական տեղեկատվություն է պարունակում Գոմիոնիկա վանքի Նեոֆիտ վանականի մասին, որը կախաղան է հանվել Օսմանյան տեղական վարչակազմի կողմից Բանյա Լուկայում` զրպարտանքի մեղադրանքով։ 2003-2004 թվականներին եկեղեցին վերակառուցվել է։ Վերակառուցման նախագիծն իրականացվել է Սերբական Հանրապետության Մշակութային և ազգային ժառանգության պահպանման հանրապետական ինստիտուտի կողմից։


== Ժողովրդական արվեստում ==
Ըստ տեղական ժողովրդական լեգենդի` մի գիշերվա մեջ եկեղեցին փոխել է իր գտնվելու նախնական վայրը և Գրաբեժից տեղափոխվել իր այսօրվա գտնվելու վայրը Ցվիշիչում։ Գոյություն ունի նաև պատմություն Օսմանյան սուլթանի մասին, որն իբր թույլատրել է պաշտամունքի վայր կառուցել, սակայն այնպիսի մեծության, որը հնարավոր կլիներ ծածկել միայն մեկ ցլի կաշվով։ Այս սահմանափակումը շրջանցվել է հնարամտության շնորհիվ, երբ մաշկը  հնարամտորեն կտրատվել է։


== Պատկերասրահ ==

		
		
		
		


== Ծանոթագրություններ ==
Պալե Պրաչա (համայնք)

Անվան այլ կիրառումների համար տե՛ս՝ Պալե Պրաչա (այլ կիրառումներ)Պալե Պրաչա համայնք (բոս․՝  և խորվ.՝ Opština Pale-Prača, սերբ.՝ Општина Пале-Прача), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Պալե Պրաչա քաղաքը։


== Բնակչություն ==


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Պալե Պրաչա համայնքի պաշտոնական կայքէջ (բոսն.)
Աստղակույտեր

Աստղակույտեր, աստղային համակարգերի տարածված ձևերից, հանդիպում են ինչպես մեր Գալակտիկայում, այնպես էլ արտաքին գալակտիկաներում։ Աստղակույտերը միմյանց հետ ֆիզիկապես կապված աստղերի համեմատաբար սեղմ խմբեր են, որոնք աչքի են ընկնում աստղային մեծ խտությամբ։ Գոյություն ունեն երկու տիպի աստղակույտեր՝ բաց (ցրված կամ գալակտիկ) և գնդաձև։
Բաց աստղակույտերը կազմված են մի քանի տասնյակ կամ հարյուրավոր աստղերից, իսկ գնդաձև աստղակույտերը մի քանի հազար կամ տասնյակ հազարավոր աստղերից։ Հայտնի են շուրջ 600 բաց և 120 գնդաձև աստղակույտեր, որոնց ընդհանուր հավանական թիվը Գալակտիկայում գնահատվում է համապատասխանաբար՝ 30000 և 250։ Աստղակույտերի աստղերը տարածության մեջ շարժվում են միևնույն մեծություն և ուղղություն ունեցող արագություններով։ Այս կարևոր կինեմատիկական առանձնահատկությունը բացահայտվել է մի քանի մոտագույն բաց աստղակույտերի (որոնք ստացել են շարժվող աստղակույտեր անունը) սեփական շարժումների ուսումնասիրությամբ։ Բաց և գնդաձև աստղակույտերը իրարից խիստ տարբերվում են ինչպես ֆիզիկական առանձնահատկություններով (աստղերի քանակ, զանգված, աստղային բնակչության բնույթ, չափեր և այլն), այնպես էլ տարածական բաշխման բնույթով։
Գնդաձև աստղակույտերը Գալակտիկայում կազմում են ոլորտային ենթահամակարգ, մինչդեռ բաց աստղակույտերը, ցուցաբերելով դեպի Գալակտիկայի հարթությունը ուժեղ կուտակման տենդենց, կազմում են հարթ ենթահամակարգ։ Այս վերջիև առանձնահատկության պատճառով էլ նրանց երբեմն կոչում են գալակտիկ աստղակույտեր։


== Հայտնաբերումը և դասակարգումը ==
Աստղակույտերի, իբրև համակարգերի, զարգացման տեսությունը ստեղծել Է Վիկտոր Համբարձումյանը։ Բ. Մարգարյանը ցույց տվեց, որ բաց աստղակույտերի մի զգալի մասը (հետագայում կոչվեցիև Օ տիպի կույտեր) շատ երիտասարդ կազմություններ են և մեծ մասամբ՝ Օ տիպի աստղասփյուռների կորիզներ։ Բացի այդ, նա առաջարկեց աստղակույտերի նոր դասակարգում և հրատարակեց աստղակույտերի առաջին լուսանկարչական ատլասը։ Աստղակույտերի մորֆոլոգիական, կինեմատիկական, դինամիկական առանձնահատկությունների և նրանց աստղային բնակչության կազմի ու բնույթի ուսումնսւսիրությունները մեծապես նպաստեցին աստղերի էվոլյուցիայի մասին բյուրականյան պատկերացման մշակմանը։


== Գրականություն ==
Паренаго П. П., Курс звездной астрономии, 3-е издание, переработанное и дополненное, Москва, 1954
Амбарцумян В. А., К вопросу о динамике открытых скоплений, Научные труды, т. 1, Ереван, 1960
Маркарян Б. Е., Атлас открытых звездных скоплений, Москва, 1952
(8901) 1995 UJ4

(8901) 1995 UJ4, աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 20-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,001718 ա. մ., առավելագույնը մոտենում է 2,8493 ա. մ. հեռավորության վրա և հեռանում 3,1542 ա. մ.։ Արեգակի շուրջ մեկ ամբողջական պտույտ է կատարում 1899,56 երկրային օրվա ընթացքում, իր ուղեծրով շարժվելով միջինում 0,189517 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8901) 1995 UJ4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոկալինովո

Նովոկալինովո (ուկրաիներեն՝ Новокалинове), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Նովոկալինովո գյուղում բնակվում էր 521 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջրի եռակի կետ

Ջրի եռակի կետ, ճնշման և ջերմաստիճանի խիստ որոշակի արժեքներ, որոնց դեպքում ջուրը կարող է գտնվել միաժամանակ երեք ագրեգատային վիճակներում՝ գազային, հեղուկ և պինդ։ Ջրի եռակի կետին համապատասխամող ջերմաստիճանը՝ 273,16 К (0,01 °C) և ճնշումը 611,657 Պա է։


== Ջերմաստիճանի միավորի որոշման հետ կապ ==
Ջրի եռակի կետը բնութագրվում է ջերմաստիճանի և ճնշման տվյալների որոշակի խմբով, այդ պատճառով կարող է օգտագործվել, որպես հենքային՝ օրինակ սարքավորումների տրամաչափման համար։ 1967 թվականից մինչև ՄՀ հիմնական միավորների փոփոխությունը, որը տեղի ունեցավ 2019 թվականին, ջրի եռակի կետը հիմնվում էր կելվին միավորի վրա։ Ջրի եռակի կետի ջերմաստիճանը հավասար էր ուղիղ 273,16 կելվին, 0,0001 չափման սխալի կարգով։ Սխալանքի արժեքի զգալի փոփոխություն չի ապասվում, քանի որ փորձնկան ճանապարհով որոշված ջերմաստիճաններից ամենափոքր հարաբերական սխալն ունի ջրի եռակի կետը։


== Ջրի երեք փուլերի միաժամանակյա համագոյակցություն ==
Ինչպես երևում է ջրի եռակի կետի պարամետրերից, նորմալ պայմաններում ջրային գոլորշու, ջրի և սառույցի հավասարակշռված համագոյակցությունը հնարավոր չէ։ Կենցաղում պատկերացնել նմամ իրավիճակ  0 °C -ում, հնարավոր չէ, քանի որ կենցաղային ջուրն իր մեջ պարունակում է օդ, որն «իր վրա է վերցրել» մթնոլորտոյին ճնշման առաջացնելը, իսկ ջրային գոլորշու պարցիալ ճնշումը, որ կա մաքուր ջրում, շատ անգամ փոքր է։ Եռակի կետի գոյությունը հնարավոր է միայն մաքուր ջրի դեպքում։


== Տես նաև ==
Եռակի կետ։
Կրիտիկական կետ (ջերմադինամիկա)։
Ջուր։
Ջրի փուլային դիագրամ։
Փուլային դիագրամ։


== Ծանոթագրություններ ==


== Արտաքին հղումներ ==
Вода в тройной точке. (На самом деле некая переохлаждённая жидкость) Видеоролик
Фазовая диаграмма воды
Կիիսլի

Կիիսլի (էստ․՝ Kiisli), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոնիսոո

Ռոնիսոո (էստ․՝ Ronisoo), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռադուժնայա (գյուղ, Ստուպինսկի շրջան)

Ռադուժնայա (ռուս.՝ Радужная), գյուղ Ռուսաստանի Մոսկվայի մարզի Ստուպինսկի շրջանի կազմում։
Բնակչությունը վերջին գրանցված տվյալներով կազմում էր 210 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախթալա (համայնք)

Անվան այլ կիրառումների համար տե՛ս՝ Ախթալա (այլ կիրառումներ)Ախթալա, համայնք Լոռու մարզում։ Ներառում է  Ախթալա և Շամլուղ քաղաքները, Առողջարանին կից, Բենդիկ, Ճոճկան, Մեծ Այրում, Նեղոց, Ախթալա  և Փոքր Այրում  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով։ Կենտրոնը Ախթալա բնակավայրն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Ախթալա համայնքը ստեղծվել է  Ախթալա, Շամլուղ, Առողջարանին կից, Բենդիկ, Ճոճկան, Մեծ Այրում, Նեղոց, Ախթալա և Փոքր Այրում համայնքների միավորումից։ Համայնքի բնակչությունը կազմում է 6,492 մարդ։ 


== Տնտեսություն ==


== Արտաքին հղումներ ==
Ախթալա - Համայնքի ղեկավար և ավագանի - Համայնքներ - Լոռու մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
449

449 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 449 թվականն է, 
V դարի 49-րդ տարին։


== Դեպքեր ==


== Ծնունդներ ==


== Մահեր ==
Devil May Cry

Devil May Cry (Ճապոներեն՝ デビル メイ クライ) տեսախաղերի շարք է, որի գաղափարը տվել է Հիդեկի Կամիան և զարգացրել է Capcom ընկերությունը։ Նախապես ստեղծված լինելով որպես Capcom-ի մեկ այլ տեսախաղի՝ Resident Evil-ի շարունակություն, այն իր զարգացման ընթացքում շեղվել է շարքի ոճից և դարձել յուրահատուկ սցենարով խաղ։ Սյուժեի հիմնական կենտրոնացումը գլխավոր հերոսի՝ Դանթեի վրա է, ում գրեագույն նպատակն է վրեժ լուծել իր մորը սպանողներից՝ ոչնչացնելով դևերին։ Խաղի ընթացքը պարունակում է ծանր մարտական տեսարաններ, որոնց ընթացքում խաղացողը պետք է օգտագործի հարձակման երկար շղթաներ, միևնույն ժամանակ խուսափելով վնաս կրելուց, մարտական արվեստ ցուցադրելու նպատակով։ Խաղացողի հմտությունը գնահատվում է՝ ելնելով ժամանակից և կուտակած միավորներից։
Խաղաշարքը գրանցել է բազմաթիվ հաջողություններ՝ վաճառվելով միլիոնավոր օրնակներով, և ստացել է Պլատինե Մրցանակ Capcomի կողմից։ Խաղի հաջողությունը տարավ այն բանին, որ ստեղծվեցին բազմաթիվ կոմիքսներ, նովելներ, անիմե, հրատարակություններ և գործող հերոսների բազմազանություն։ Խաղն այնքան սիրվեց, որ նախապես ստեղծված Playstation 2ի ծրագրին զուգահեռ 2012 թ.-ին գրվեց նաև PlayStation 3ի և Xbox 360ի համար նախատեսված ծրագիր։


== Խաղաշարի սցենար ==


=== Նախնական տարբերակ ===


== Ծանոթագրություններ ==
Ռոքվեր

Ռոքվեր (ֆր.՝ Roquevaire), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 8693 մարդ, բնակչության խտությունը` 364.79 մարդ/կմ²։ Բնակավայրը զբաղեցնում է 23.83 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մարսել քաղաքից` 20 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5638 աշխատունակ (15-64 տարեկան)  բնակիչ, որոնցից ակտիվ էին 4090-ը, իսկ ոչ ակտիվները` 1548։ Ակտիվության ցուցանիշը կազմում է 72,5 %։ 4090 աշխատունակ մարդկանցից աշխատել է 3659 անձ (1931 տղամարդ և 1728 կին)։ Գործազուրկ են եղել 431 անձ (203 տղամարդ և 228 կին)։ 1548 անաշխատունակներից 507-ը եղել են աշակերտներ կամ ուսանողներ, 531-ը` թոշակառուներ, իսկ 510-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հազարափրկիչ եկեղեցի (Սվարանց)

Հազարափրկիչ եկեղեցի (Սվարանց), Հայ առաքելական եկեղեցի, գտնվում է Սյունիքի մարզի Սվարանց գյուղում, կառուցվել է 1705 թվականին։
Եկեղեցին եռանավ բազիլիկ կառույց է կառուցված սրբատաշ բազալտով։ Ունի մեկ մուտք, այն գտնվում է հարավային կողմում։ Մուտքի աջ կողմում պահպանվել է 6 տողից բաղկացած արձանագրություն, ուր հիշատակվում է եկեղեցին կառուցողի անունն ու թվականը՝ «ՌՃԾԴ «1705թ.», Տ/Ե/Ր ԳԵՎՈՐՔ»։ Խորհրդային տարիներին  երբ տիրում էր համատարած անաստվածություն, եկեղեցին պղծվել է այն վերածելով որպես պահեստ, ինչի արդյունքում ներսից կրապատվել էին եկեղեցու պատերը, անգամ տեղահանել են բակում եղած տապանաքարերը, իսկ արևելյան կողմից կցակառուցվել էր ակումբի շենք։
2008 թվականին սկսվեց եկեղեցու վերակառուցման աշխատանքները, բարերար Վրեժ Գալստյանի նախաձեռնությամբ։ Շինարարական աշխատանքներին նաև մասնակցում էին տեղի գյուղացիները։ Մինչ աշխատանքները սկսել արվեցին պեղումներ, որի արձյունքում հայտնաբերվեց՝ հայտնաբերվեցին կղմինդրի, խեցեղենի բեկորներ, զարդանախշ քարեր։ Իսկ եկեղեցու կրապատ որմերի մաքրման ժամանակ ի հայտ եկան նոր արձանագրություններ։
Ճարտարապետ Ստեփան Նալբանդյանը կազմեց եկեղեցու վերականգման նախագիծը։
Եկեղեցին վերականգնվեց 2009 թվականին։


== Տես նաև ==
Սյունիքի մարզի եկեղեցիների ցանկ


== Ծանոթագրություններ ==
Ուդո Կիր

Ուդո Կիր (գերմ.՝ Udo Kier, հոկտեմբերի 14, 1944(1944-10-14), Քյոլն, Հռենոսի պրովինցիա, Պրուսիայի ազատ պետություն, Նացիստական Գերմանիա), գերմանացի դերասան։ Հայտնի է կինոյում մարմնավորած իր բացասական հերոսներով։


== Ֆիլմեր ==
Խաղացել է մոտ 200 ֆիլմում, որոնցից են.
Հունաստանի ֆուտբոլի առաջնություն 1957-1958

Հունաստանի ֆուտբոլի առաջնություն 1957-1958, Հունաստանի 22-րդ ֆուտբոլի առաջնությունը։ Մրցաշարի չեմպիոն է դարձել «Օլիմպիակոսը»։ Մրցաշարին մասնակցել է 12 թիմ։


== Արտաքին հղումներ ==
Հունաստանի առաջնությունը rsssf.com կայքում
Ինջա (Ելիզավետպոլի գավառ)

Ինջա, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում էր Ելիզավետպոլ քաղաքից 35 կմ հարավ-արևելք, Սուրբ վանք լեռան փեշերին։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Խոստովանություն (բանաստեղծություն)

«Խոստովանություն», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականին։
Ինքնագիրը չի պահպանվել։
Առաջին անգամ տպագրվել է Մոսկվայում՝ 1892 թվականի լույս տեսած Հովհաննես Թումանյանի բանաստեղծությունների երկրորդ հատորում (էջ 157), թվագրված՝ «1891 թվականի նոյեմբերի 9», այնուհետև Երևանում՝ 1940-1959 թվականին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 76)։
Հովհաննես Թումանյանի երկերի լիակատար ժողովածուի 1-ին հատորում արտատպվել է Մոսկվայում 1892 թվականին լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
Անտաս

Անվան այլ կիրառումների համար տե՛ս՝ Անտաս (այլ կիրառումներ)Անտաս (իսպ.՝ Antas), բնակավայր և մունիցիպալիտետ Իսպանիայում, Ալմերիա պրովինցիայում (Անդալուսիա) ինքնավար համայնքում։ Մունիցիպալիտետը գտնվում է Լևանտե Ալմերիայի շրջանի կազմում։ Զբաղեցնում է 100 կմ² տարածք։ Բնակչության թիվը 3389 մարդ (2010 թվականին)։ Հեռավորությունը պրովինցիայի վարչական կենտրոնից 91 կմ է։


== Ժողովրդագրություն ==


== Արտաքին հղումներ ==
Antas
Սերգեյ Օռլով

Սերգեյ Անատոլիի Օռլով (հոկտեմբերի 21, 1957(1957-10-21), Վոտկինսկ, Udmurt Autonomous Soviet Socialist Republic, ՌԽՖՍՀ, ԽՍՀՄ), ռուս նկարիչ։


== Կենսագրություն ==
1978 թվականին ավարտել է  окончил Սվերլովսկի նկարչական ուսումնարանը։ 1981 թվականին ընդունվել է Մոսկվայի գեղարվեստական ինստիտուտ (պրոֆեսոր Թաիր Սալախով)։
Միխաիլ Բասովի, Վիկտոր Չուվաշևի և «Танатос» խմբի անդամ Պավել Ակսյոնովի հետ եղել է «Лодка» խմբի անդամ։
2012 թվականին Սերգեյ Օռլովը դարձավ «Սկոլկովոյի դպրոցի» ուսուցիչ, նաև դասընթացներ էր անց կացնում «Սերգեյ Օռլով ժամանակակից արվեստի դպրոցում»։


== Անհատական ցուցահանդեսներ ==
2010 թվական՝ «Վերջին տապան», Իժևսկ։


== Մեջբերումներ ==
«Արվեստը արտացոլում է քաղաքակրթությունը, հասարակությունը և իր ժամանակի մտածելակերպը։ Հետևաբար, ժամանակակից արվեստը իր հիմքում շատ սերտորեն կապված է քաղաքականության հետ, սոցիալական խնդիրներով։ Այս խնդիրն աճում է, և արվեստագետները, ովքեր լրջորեն զբաղվում են իրենց ներաշխարհով, ուսումնասիրում են տարածությունն ու քաղաքակրթությունը, եկել են այն եզրակացության, որ եկել է ժամանակը արվեստը վերադարձնել իր սկզբնական իմաստին — Сергей Орлов, 2012:


== Արտաքին հղումներ ==
Официальный сайт Сергея Орлова
Сергей Орлов на сайте www.gif.ru Archived 2020-02-20 at the Wayback Machine.


== Ծանոթագրություններ ==
(9721) Դոտի

(9721) Դոտի (անգլ.՝ Doty), աստերոիդ աստերոիդների հիմնական գոտում։ Հայտնաբերվել է 1980 թվականի ապրիլի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,274022 ա. մ., առավելագույնը մոտենում է 2,0364 ա. մ. հեռավորության վրա և հեռանում 2,5117 ա. մ.։ Արեգակի շուրջ մեկ ամբողջական պտույտ է կատարում 1252,54 երկրային օրվա ընթացքում, իր ուղեծրով շարժվելով միջինում 0,287417 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9721) Դոտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
1871 Կովկասի մեդալ

1871 Կովկասի մեդալ (ռուս.՝ Медаль «Кавказ 1871 год»), Ռուսական կայսրության պետական պարգև։


== Ընդհանուր տեղեկություններ ==
1871 Կովկասի մեդալ, Ռուսական կայսրության մեդալ, որով պարգևատրում էին Կովկասի բնակիչներին, ովքեր ուղեկցել են Ալեքսանդր II-ին 1871 թվականի իր այցի ժամանակ։ Ուղևորությունը խաղաղեցված տարածքներով հնարավոր դարձավ Կովկասյան պատերազմների խաղաղեցմանը։ Մեդալը հիմնադրվել է 1871 թվական սեպտեմբերի 29-ին Ալեքսանդր II-ի օրոք։ Հրամանագիրը հայտարարել է Կովկասի ֆինանսների կոմետի նախագահ Մ․ Հ․ Ռեթերնուն։


== Պարգևատրման կարգ ==
Պարգևատրում էին Կովկասի բնակիչներին, ովքեր ուղեկցել են Ալեքսանդր II-ին 1871 թվականի իր այցի ժամանակ։ Մեդալը ստանում էին բոլորը, այդ թվում նաև կայսրը։


== Մեդալի նկարագրություն ==
Մեդալը պատրաստում էին արծաթից՝ 28 մմ տրամագծով։ Մեդալի դիմերեսի կողմում պատկերված է Ալեքսանդր II-ի դիմանկարը, իսկ ամբողջ եզրերով մակագրված է․ 

Հակառակ կողմում հորիզոնական ուղղությամբ երկու տողով մակագրված է․ 

Մակագրությունները բաժանված են իրարից գծով, իսկ վերևում մի փոքր աստղ է պատկերված։
Սանկտ պետերբուրգի դրամատունը 1873 թվականին հատել է 2450 մեդալը։


== Կրելու կարգ ==
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։


== Պատկերասրահ ==

		
		


== Ծանոթագրություններ ==


== Գրականություն ==
Кузнецов Александр Александрович, Чепурнов Николай Иванович. Наградная медаль. В 2-х томах. — М.: Патриот, 1992. — Т. 1 (1701—1917). — С. 162. — ISBN 5-7030-0452-7
Чепурнов Н. И. Наградные медали Государства Российского. — М.: Русский мир, 2000. — С. 456. — 768 с. — ISBN 5-89577-024-X


== Արտաքին հղումներ ==
«КАК ПОКОРЯЛИ КАВКАЗ. Медаль «Кавказ — 1871 года»»։ Արխիվացված օրիգինալից 2013-06-17-ին։ Վերցված է 2013-06-16
Արշալույս (հանդես)

Անվան այլ կիրառումների համար տե՛ս՝ Արշալույս (այլ կիրառումներ)Արշալույս, գրական, գեղարվեստական և քննադատական ալմանախ։ Լույս է տեսել 1915-1917 թվականներին, Թիֆլիսում։ Խմբագիրներ՝ Ե. Սաղոյան և Ա. Մելքումյան։ Տպագրել է գեղարվեստական գործեր, գրաքննադատական հոդվածներ, թարգմանություններ։ Անդրադարձել է սերբական գրականությանը։


== Ծանոթագրություններ ==
Տաֆալյա

Տաֆալյա (իսպ.՝ Tafalla), քաղաք և մունիցիպալիտետ Իսպանիայում, մտնում է Նավարիա նահանգի մեջ։ Մունիցիպալիտետը գտնվում է Տաֆալյա շրջանում։ Տարածքը՝ 98,29 կմ² ։ Բնակաչությունը 11413 մարդ (2010 թվականի տվյալներով)։ Քաղաքը պրովինցիայի կենտրոնից հեռու է 35 կմ։


== Ժողովրդագրություն ==


== Արտաքին հղումներ ==
Պաշտտոնական էջ
Ayuntamiento de Tafalla
Tafalla Archived 2021-05-08 at the Wayback Machine.
Tafalla
Tafalla


== Պատկերասրահ ==
Սարմեն Ալավերդյան

Սարմեն Ալավերդյան (30 հոկտեմբերի, 1964, Առաջաձոր, Մարտակերտի շրջան - 2 նոյեմբերի, 1993, Առաջաձոր, Մարտակերտի շրջան), հայ ազատամարտիկ, Արցախյան ազատամարտի մասնակից։


== Կենսագրություն ==
Սարմեն Ալավերդյանը ծնվել է 1964 թ. հոկտեմբերի 30-ին Մարտակերտի շրջանի Առաջաձոր գյուղում։ Ավարտել է տեղի միջնակարգ դպրոցը։ Ծառայել է Գերմանիայում։ Զորացրվելուց հետո աշխատել է հայրենի գյուղում որպես վարսավիր։ Զինվորագրվել է Խաչենի գումարտակում։ Մասնակցել է պաշտպանական և ազատագրական մի շարք մարտերի։ Զոհվել է 1993 թ. նոյեմբերի 2-ին Առաջաձոր գյուղում։ Հետմահու պարգևատրվել է «Արիության համար» մեդալով։ Ամուսնացած էր, ունի երեք երեխա։ Հանգչում է Առաջաձորի գերեզմանատանը։


== Ծանոթագրություններ ==
Նոր ալիք երգի մրցույթի հաղթողների ցանկ

2002 թվականից անց կացվող Նոր Ալիք երգի մրցույթն ունեցել է 13 հաղթող։


== Հաղթողներ ==


== Արտաքին հղումներ ==
Մրցույթի պաշտոնական կայքը
Մորուշահրիկ

Մորուշահրիկ (լատ.՝ Silvia curruca), շահրիկների ընտանիքի թռչուն։ Բնադրվող է, քիչ տարածված։ Մարմնի երկարությունը 12,5-13,5 սմ է, թևերի բացվածքը՝ 16,5-20,5 սմ, կենդանի զանգվածը՝ 11-12 գ։ Մոխրավուն շահրիկ է, պոչը և թևերը՝ կարճ, ոտքերը՝ մուգ մոխրագույն, հոնքը (աշնանը)՝ բաց գույնի։ Արուի մարմինը վերևից դարչնավուն մոխրագույն է, գլուխը՝ մոխրագույն, ունկընկալները՝ սևավուն։ Էգի փետրածածկն ավելի բաց գույնի է։ Արուները չափազանց շարժունակ են, աղմկոտ ձայնով անընդմեջ ու երկար ժամանակ երգում են թփուտների թաքստոցում։ 


== Բնակավայր ==
Բնակվում են չոր թփուտներում, չուի ընթացքում լայնորեն տարածված են։ Սնվում են անողնաշարավորներով, հատապտուղներով։ Գարնանային վերադարձը՝ մարտի 2-րդ տասնօրյակից, ակտիվ երգող արուները գրանցված են ապրիլից հուլիսի 1-ին տասնօրյակը, որի ընթացքում ձևավորվում են հարսանեկան զույգերը։ Արուն թփի վրայից ուղղահայաց թռիչքով հեռանում է 50-60 մ, ապա 1 խոշոր հանգույցապտույտ գործելով՝ տեղավորվում նույն թփի վրա՝ շարունակելով երգը։ 


== Բույն ==
Բույնը կառուցում է (մայիսից-հունիս) էգը՝ 6 օրում։ Այն գավաթաձև է (տրամագիծը՝ 91-105 մմ)՝ չոր խոտաբույսերից։ Բներում առաջին ձվերը հայտնվում են մայիսից հուլիսի առաջին օրերը։ Դնում է 17 մմ տրամագծով, սպիտակ՝ մոխրագույն պտերով 4-6 ձու (1 ձուն կազմում է մայր թռչունի միջին կենդանի զանգվածի 14%-ը)։ Թխսակալումէէգը՝ 11-12 օր։ Մայիսից մինչև հուլիսի առաջին օրերը պարբերաբար դուրս են գալիս առաջին ձագերը (Խոսրովի անտառ արգելոցում գրանցված են հունիսի 2-րդ կեսից)։ 


== Ձագեր ==
Ձագերը բնից դուրս են գալիս կյանքի 11-12-րդ օրը, ևս մի քանի օր ծնողների խնամքի տակ ձեռք են բերում աներեր թռչելու ունակություն։ Աշնանային չուն՝ օգոստոս-սեպտեմբերին։ Օգտակար է. որոշակի նշանակություն ունի վնասատուների ոչնչացման գործում։
Կրիվովիլկա

Կրիվովիլկա (ուկրաիներեն՝ Кривовілька), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Կրիվովիլկա գյուղում բնակվում էր 365 մարդ։ Բնակավայրը զբաղեցնում է 0,808 կմ² տարածք։ Բնակչության խտությունը կազմում էր 451,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիթ Լևոնյան

Դավիթ Լևոնյան (հունվարի 22, 1994(1994-01-22), Երևան, Հայաստան), հայ ֆուտբոլիստ, Երևանի «Փյունիկի» պաշտպան։


== Ակումբային կարիերա ==
Դավիդ Լևոնյանը «Փյունիկ» ֆուտբոլային ակումբի սան է։ 1010 թվականին Լևոնյանը ընտրվել է Փյունիկ-3-ի կազմում, որը հանդես է գալի Առաջին լիգայում։ Լևոնյանը թիմի կազմում անցկացրել է 13 խաղ և հաջորդ մրցաշրջանում ընդգրկվել է «Փյունիկի» հիմնական կազմում։ Իր նորամուտը նշել է Հայաստանի Պրեմիեր լիգայում 2011 թվականի հոկտեմբերի 12-ին «Շիրակ» ակումբի դեմ խաղում։ Լևոնյանը խաղադաշտ է դուրս եկել հանդիպման 87-րդ րոպեին՝ փոխարինելով Կամո Հովհանիսյանին. դա միակ խաղն էր «Փյունիկի» կազմում այդ մրցաշրջանում, որովհետև թիմի ֆուտբոլիստների միջև մեծ մրցակցություն կար։ 2012-2013 մրցաշրջանում Լևոնյանը դարձավ ավելի մրցունակ, թեև դաշտ էր դուրս գալիս հիմնականում որպես փոխարինող։


== Ելույթների վիճակագրություն ==
Ըստ 2012 թվականի հոկտեմբերի 20-ի


== Կարիերան հավաքականում ==
Առաջին լիգայում հանդես գալու ժամանակ Լևոնյանն արժանացել է մինչև 17 տարեկանների հավաքականի մարզչական շտաբի ուշադրությանը։ Հավաքականում իր նորամուտը նշել է 2010 թվականի սեպտեմբերի 22-ին Թուրքիայի դեմ խաղում, որում հայ պատանիները պարտվել էն 0:3 հաշվով։ Մի քանի օր անց նա մասնակցել է չեխ պատանիների դեմ խաղին,  իսկ հետագայում՝ իսլանդացիների դեմ խաղին. Լևոնյանը բոլոր երեք խաղերին մասնակցել է առանց փոխարինման։
Երկու տարի անց Լևոնյանը նշեց իր նորամուտը մինչև 19 տարեկանների հավաքականում։ Առաջին խաղն անցկացրել է Շոտլանդիայի երիտասարդական հավաքականի դեմ 2012 թվականի օգոստոսի 9-ին։ Այս անգամ ևս հայերը պարտություն կրեցին (0:4)։ Լևոնյանը խաղադաշտ դուրս եկավ հանդիպման 72-րդ րոպեին՝ փոխարինելով Արթուր Պետրոսյանին։ Հաջորդ երկու խաղերում, որ տեղի են ունեցել օգոստոսի 11-ին և օգոստոսի 14-ին, Լեվոնյանը դաշտ է դուրս եկել հիմնական կազմում՝ մասնակցելով Շվեյցարիայի ու Ռումինիայի երիտասարդական հավաքականների դեմ խաղերին։


== Ձեռքբերումներ ==
Հայաստանի գավաթակիր – 2014


== Ծանոթագրություններ ==


== Արտաքին Հղումներ ==
Ֆուտբոլիսի էջը ՀՖՖ պաշտոնական կայքում (ռուս.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը soccerway.com կայքում (անգլ.)
Մարմուրանա

Մարմուրանա, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
98 (թիվ)

98 (իննսունութ), բնական թիվ է


== Գիտության մեջ ==
98-ը Կալիֆորնիումի ատոմային թիվն է
98 կարգային թիվն է կրում Իանթե աստերոիդը


== Տես նաև ==
98 թ., Մ. թ. ա. 98 թ.
Սաբիա

Սաբիա (իտալ․՝ Sabbia) կոմունա Իտալիայում, Պիեմոնտ մարզի Վերչելի գավառում։
Բնակչությունը կազմում է 93 մարդ (2008 թվականի տվյալներով)։ Բնակչության խտությունը 7 մարդ/կմ²։ Տարածքը՝ 14 կմ²։ Փոստային ինդեքս՝ 13020։ Հեռախոսային կոդ՝ 0163։


== Ժողովրդագրություն ==
Բնակչության աճը։


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մարիա և Յուրգիս Շլապյալիսների տուն-թանգարան

Մարիա և Յուրգիս Շլյապյալիսների տուն-թանգարան (լիտ.՝ Marijos ir Jurgio Šlapelių namas-muziejus), հուշահամալիր թանգարան Վիլնյուսի Պիլես 40 հասցեում (լիտ.՝ Pilies g. 40)՝ նվիրված լիտվական մշակույթի գործիչներ, ամուսիններ Մարիա Շլապյալենեին և Յուրգիս Շլապյալիսին։


== Պատմություն ==
Թանգարանը պատկանում է քաղաքային ինքնավարությանը և տեղակայված է 17-րդ դարի ճարտարապետական հուշարձան համարվող շենքում։ Տունը 1926 թվականին ձեռք են բերել հասարակական գործիչներ Շլյապյալիս ամուսինները, որոնք պրոպագանդում էին Վիլնոյում լիտվական լեզուն և լիտվական գրականությունը և Դոմինիկոնու փողոցի վրա ունեին գրախանութ։ Շենքի վրա տեղադրված է լիտվերեն լեզվով մակագրությմբ հուշատախտակ։ Երկրորդ համաշխարհային պատերազմից հետո շենքն ազգայնացվել և վերակառուցվել է որպես բազմաբնակարան շենք։ Մարիա Շլապյալենեին պատկանող բնակարանում և նկուղում պահվում էր շուրջ 5—6 հազար գիրք և այլ հրատարակություններ։ Բնակարանի սեփականատիրոջ հետ մինչև իր մահը՝ 1977 թվականը, հաղորդակցվում և նրա հավաքածուից օգտվում էին մատենագետները, պատմաբանները և թատերագետները։

Լիտվայի անկախության վերականգնումից հետո ԱՄՆ-ում բնակվող Շլյապյալիսների դուստրը՝ Գրաժուտե Շլապյալիտե-Սիրուտենեն 1996 թվականին վերականգնեց ծնողների տան նկատմամբ սեփականության իրավունքը։ Կատարելով մոր կամքը, նա նվիրաբերեց բնակարանը Վիլնյուսի քաղաքապետարանին, պայմանով, որ այնտեղ կազմակերպվի Մարիա և Յորգիս Շլապյալիսների տուն-թանգարան։ Թանգարանը բացվեց նույն տարում տան վերանորոգումից հետո։ Թանգարանի ստեղծման համար հիմք հանդիսացան  Գրաժուտե Շլապյալիտե – Սիրուտենի ընտանեկան իրերը, գրքերը, փաստաթղթերը և պատկերագրական նյութերը։
Տուն-թանգարանը հիմնադրվել է 1991 թվականին։ 1994 թվականին բացվել է ցուցահանդես, որտեղ ներկայացված էր ամուսինների կյանքն ու գործունեությունը, Վիլենյան մարզի 19-րդ դարի երկրորդ կեսից մինչև 1940 թվականը ընկած ժամանակաշրջանի կյանքը։


== Ցուցադրություններ ==
Թանգարանի հավաքածուում ընդգրկված են գրադարանը, արխիվը, դրամագիտական և դրոշմանիշերի հավաքածուները և Շլյապյալիսների անձնական իրերը։ Ցուցասրահում և Շլյապյալիսների հյուրասենյակում (15-րդ դարի նկուղում), ցուցահանդեսներից բացի  անցկացվում են երեկոներ, համերգներ, դասախոսություններ, գրքերի շնորհանդեսներ և նմանատիպ այլ միջոցառումներ։


== Ծանոթագրություններ ==


== Գրականություն ==
Tomas Venclova. Wilno. Przewodnik. Wydanie czwarte. Vilnius: R. Paknio leidykla, 2006. ISBN 9986-830-47-8. S. 94.


== Տես նաև ==
Дом-музей Марии Шлапелене и Юргиса Шлапялиса Archived 2018-10-23 at the Wayback Machine.
Marija and Jurgis Slapelis House and Museum